આ અકસ્માતમાં રિક્ષામાં બેઠેલા મહુધાના અલીણા પાસેના શુરી ગામના વીણાબેન ઉદેસિંહ ચૌહાણ (ઉ.35)ને ગંભીર ઇજા થવાથી તેઓનું કરૂણ મૃત્યુ થયું હતું. વીણાબેનના અવસાનથી તેમના બે સંતાનોએ માતાની છત્રછાયા ગુમાવી હતી. મહિલા સણસોલી નજીક ઝેરના મુવાડામાં બેસણામાંથી પરત ફરતા હતા, ત્યારે આ અકસ્માત સર્જાયો હતો. ઘટનાના પગલે રોકકળ થતા વાતાવરણ ગમગીન બન્યું હતું. જ્યારે ટ્રકનો ચાલક ઈલ્યાસ પટેલ ભાગી જતા લોકોએ તેનો પીછો કરતા અંગાડી પહાડીયા પાસે તે ગાડી મૂકી ફરાર થઇ ગયો સેવાલિયામાં મૃતકનું પોસ્ટમોર્ટમ કરાવી કાર્યવાહી હાથ ધરી છે.